Berpirsîyara Polîtîkayanê Perwerde, Spor  û Kultur-Hunerî yê HDP’yî Sevtape Akdag bi wesîleya serrgêra şehadetê Vedat Turkalîyî eşkerayîyêka nuştekîye daye.
Eşkerayîye de nê ameyî vatene: ''Nuştoxê pîlî Vedat Turkalîyo ke emrê xo da dewaya haştî, demokrasî û azadîye sey xeylêk nuştox û hunermendan bedelê naye da û rîyê fîkrane xo ra xeylêk serrê xo zîndan de ravêrnayî. Turkalîyo ke  sey roşnvîrêk tim mîyan polîtîyanê şorişgêran de ca girewt, her tim destê xo kerdêne binê kerra. Turkalîyo ke bi kesayetê xo yê zerrînimz û duristî yeno naskerdene hetê rojanê xo peyênna ze azadîya şarê kurdî waşte û fîkrê xo yê sosyalîstî pawitî. Vedat Turkalî do her tim mîyanê partîya ma de cayêko xoser û rêzdar bigêro û ma do tim kede xîretê ey bi şukranî bîyarê xo vîrî. Ma ewro zî hema vîardişê ey ra hêz genê. Semedê HDPyî wezîfeyo ke ê bido ciwîyayene û biresnê ciwanan.''
